VÝZVA
mesta Dunajská Streda
č. 1/2026

na predkladanie žiadostí o dotáciu Z ROZPOčTU MESTA DUNAJSKÁ STREDA v rámci programu
„Podpora všeobecne prospešných služieb, VšEOBECNE PROSPEšNýCH ÚčELOV ALEBO VEREJNOPROSPEšNýCH ÚčELOV 
v roku 2026“

V súlade s Všeobecne záväzným nariadením mesta Dunajská Streda č. 41/2023 zo dňa 5. decembra 2023 o poskytovaní dotácií na podporu všeobecne prospešných služieb, všeobecne prospešných účelov alebo verejnoprospešných účelov v znení Všeobecne záväzného nariadenia mesta Dunajská Streda č. 18/2024 zo dňa 26. novembra 2024 (ďalej len VZN č. 41/2023) mesto Dunajská Streda (ďalej len Mesto) zverejňuje 
výzvu

na predkladanie žiadostí o poskytnutie dotácie z rozpočtu Mesta na financovanie projektov realizovaných v rámci programu „Podpora všeobecne prospešných služieb, všeobecne prospešných účelov alebo verejnoprospešných účelov v roku 2026“. 

I.	Všeobecné informácie týkajúce sa programu 

Názov programu:	Podpora všeobecne prospešných služieb, všeobecne prospešných účelov alebo verejnoprospešných účelov v roku 2026	
Oblasť podpory:	1. Rozvoj a podpora miestnych kultúrno-spoločenských aktivít, zachovanie kultúrneho dedičstva
2. Rozvoj a podpora športu a telesnej kultúry
3. Rozvoj a podpora výchovy a vzdelávania, podpora práce  s deťmi a mládežou
4. Rozvoj a podpora sociálnej, humanitnej a charitatívnej činnosti	
Vyhlasovateľ programu:	Mesto Dunajská Streda	
Cieľ programu:	Podpora všeobecne prospešných služieb, všeobecne prospešných účelov alebo verejnoprospešných účelov	
Časové obdobie programu:		Kalendárny rok 2026	
Finančné zabezpečenie programu:	Rozpočet Mesta Dunajská Streda na rok 2026	
Celková suma určená na dotácie:	233 605,00 €	
Termíny predkladania žiadostí o dotácie:  	Od 1. januára 2026 do  31. januára 2026 (vrátane)	
Spôsob predkladania žiadostí o dotácie:   	Elektronický formulár zverejnený na webovom sídle Mesta	
Termíny realizácie projektov:	Začiatok realizácie:  1. januára 2026 (vrátane) 
Koniec realizácie:   31. decembra 2026 (vrátane)	

II.	Oprávnení žiadatelia o dotáciu
 
Dotáciu možno poskytnúť právnickým osobám a fyzickým osobám – podnikateľom, ktoré majú sídlo alebo trvalý pobyt na území mesta, prípadne na jeho území pôsobia, vykonávajú činnosť alebo poskytujú služby obyvateľom mesta.
Dotácie sa neposkytujú politickým stranám, politickým hnutiam ani ich koalíciám. Rovnako ich nie je možné udeliť na projekty, ktorých cieľom je podpora akýchkoľvek foriem násilia, diskriminácie, rasizmu, xenofóbie či homofóbie.

Za oprávneného žiadateľa o dotáciu sa považuje ten žiadateľ, ktorý:
1.	včas podal riadne vyplnenú elektronickú žiadosť, zverejnenú na webovom sídle Mesta, vrátane všetkých povinných príloh,
2.	ku dňu podania žiadosti spĺňa všetky podmienky uvedené v § 5 ods. 2, 3 a 4 VZN č. 41/2023,
3.	a zároveň nebol v omeškaní s vyúčtovaním dotácie, ktorá mu bola poskytnutá z rozpočtu mesta v predchádzajúcom kalendárnom roku.

Za projekt sa považujú najmä akcie, aktivity, podujatia a činnosti, ktoré majú byť financované z dotácie.
Maximálna výška dotácie, ktorú možno žiadateľovi poskytnúť, je 90 % z celkového rozpočtu projektu alebo 90 % zo skutočne preukázaných výdavkov na projekt.
V jednom kalendárnom roku môže žiadateľ požiadať o dotáciu najviac na dva rôzne projekty. Na ten istý projekt bude akceptovaná iba jedna žiadosť – od žiadateľa, ktorý daný projekt zabezpečuje v rozhodujúcej miere.
Na poskytnutie dotácie z rozpočtu mesta nevzniká žiadateľovi právny nárok.

III. Postup pri podávaní žiadostí o dotáciu

1.	Podávanie žiadostí o dotáciu
Žiadosti o poskytnutie dotácie sa podávajú prostredníctvom riadne vyplneného elektronického formulára, zverejneného na webovom sídle Mesta, v termíne od 1. januára 2026 do 31. januára 2026 (vrátane).
Povinné prílohy tvoria neoddeliteľnú súčasť žiadosti.
Povinnými prílohami žiadosti sú:
•	v závislosti od typu právnickej osoby: zriaďovacia listina, stanovy alebo iný relevantný dokument preukazujúci založenie žiadateľa;
v prípade fyzickej osoby – podnikateľa: doklad o pridelení DIČ,
•	doklad o vedení bankového účtu žiadateľa – potvrdenie z banky, výpis z účtu alebo výstup z elektronického bankovníctva, ktorý obsahuje všetky identifikačné údaje o žiadateľovi,
•	čestné vyhlásenie žiadateľa o splnení všeobecných podmienok poskytnutia dotácie, ktoré je súčasťou elektronického formulára žiadosti.

Upozornenie: Žiadateľ musí byť držiteľom občianskeho preukazu s aktivovaným elektronickým čipom (eID karta). Žiadosť musí byť úplne a riadne vyplnená v súlade s podmienkami vyhlásenej výzvy.
Vo výnimočných prípadoch, ak oprávnený žiadateľ nedisponuje občianskym preukazom s aktivovaným čipom, môže podať žiadosť prostredníctvom tretej osoby na základe úradne osvedčeného splnomocnenia. V takom prípade je splnomocnenie povinnou prílohou žiadosti.

2. Oblasti podpory
Pri podávaní žiadosti o dotáciu si žiadateľ volí jednu zo štyroch oblastí podpory:
1. Rozvoj a podpora miestnych kultúrno-spoločenských aktivít, zachovanie kultúrneho dedičstva
2. Rozvoj a podpora športu a telesnej kultúry
3. Rozvoj a podpora výchovy a vzdelávania, podpora práce  s deťmi a mládežou
4. Rozvoj a podpora sociálnej, humanitnej a charitatívnej činnosti

Oblasti podpory, oprávnené aktivity, ako aj oprávnené a neoprávnené náklady sú podrobne definované v Prílohách č. 1 – 4 tejto Výzvy.
Za oprávnené náklady súvisiace s realizáciou projektov sa považujú preukázané výdavky žiadateľa, ktoré sú v súlade s VZN č. 41/2023 a príslušnou prílohou (č. 1 – 4) tejto Výzvy, v závislosti od zvolenej oblasti podpory.

IV. Postup pri schvaľovaní žiadostí o dotáciu, posudzovaní projektov a čerpaní dotácie 

1. Posudzovanie úplnosti žiadostí o poskytnutie dotácie 
 
Príslušný odbor Mestského úradu, ako správca rozpočtovej kapitoly, z ktorej sa dotácia poskytuje, priebežne a operatívne posudzuje doručené žiadosti z hľadiska ich formálnej a vecnej správnosti, ako aj súladu s podmienkami uvedenými vo výzve.
Žiadosti, ktoré nespĺňajú podmienky stanovené vo VZN č. 41/2023, príslušný odbor navrhne na vyradenie z ďalšieho posudzovania.
O vyradení žiadosti rozhoduje príslušná odborná komisia Mestského zastupiteľstva.
Posudzované budú len tie žiadosti, ktoré spĺňajú podmienky uvedené v § 5 a 6 VZN č. 41/2023 a v tejto výzve. Posúdenie žiadostí bude ukončené najneskôr do 40 dní od termínu uzávierky na predkladanie žiadostí.

2. Hodnotenie projektov 

O pridelení dotácie úspešným žiadateľom (ďalej len „prijímatelia dotácie“) rozhodujú poslanci mestského zastupiteľstva spolu s externými členmi odbornej komisie MsZ pre príslušnú oblasť podpory (ďalej spoločne „hodnotiaci“). Rozhodnutie sa vykonáva na základe hodnotiacich kritérií uvedených v § 7 VZN č. 41/2023 o posudzovaní a schvaľovaní žiadostí o dotáciu prostredníctvom portálu Datamesta.

3. Kritériá hodnotenia a navrhovaná výška dotácie

Kritérium	Konkretizácia	Body	
a) 
kvalitatívna úroveň projektu 
po formálnej a vecnej stránke	motív a zámer projektu;
kvalita a odborná úroveň projektu; 
jasne definovaný cieľ a vhodnosť riešenia projektu;
efektívnosť a  transparentnosť projektu, originalita a unikátnosť projektu v miestnych podmienkach;
sprievodné aktivity;
výška a oprávnenosť nákladov projektu, pomer jeho užitočnosti a hospodárnosti;
schopnosť spolufinancovania projektu z iných zdrojov;
spolupráca s inými subjektmi, prípadne zahraničnými partnermi v rámci projektu	0 až 10 bodov	
b) 
spoločenská prospešnosť projektu	relevantnosť zámeru projektu;
prínos k zlepšeniu situácie v danej oblasti;
význam a hodnota projektu pre konkrétnu oblasť podpory;
dlhodobá udržateľnosť projektu;
zameranosť projektu na podporu preventívnych programov v oblasti zdravia/zdravého životného štýlu alebo osvetu v tejto oblasti	0 až 10 bodov	
c) 
počet osôb 
(účastníkov) zapojených
do projektu	aktívne zapojenie detí a mládeže, hendikepovaných, sociálne znevýhodnených skupín a/alebo seniorov do projektu;
pravidelnosť činnosti; vekové zloženie a početnosť cieľovej skupiny projektu, počet zainteresovaných účastníkov (aktívnych, pasívnych)
členská základňa;
umiestnenie jednotlivých družstiev a jednotlivcov v súťažiach resp. festivaloch v predchádzajúcom období;
účasť a umiestnenie na svetových, európskych a iných významných súťažiach resp. festivaloch v predchádzajúcom období	0 až 10 bodov	
d) prínos projektu 
pre Mesto a jeho obyvateľov	prínos pre miestnu komunitu, prínos k budovaniu vzťahu občan-mesto;
súlad so strategickými dokumentami Mesta;
propagácia mesta;
zapojenie komunity, prípadne iných partnerov do projektu,
predchádzajúca činnosť žiadateľa; výsledky, význam a rozsah jeho aktivít relevantných pre konkrétnu oblasť podpory;
história podpory projektu z rozpočtu mesta v predchádzajúcich rokoch;
doterajšia spolupráca žiadateľa na podujatiach poriadaných mestom, výsledky, význam a rozsah jeho aktivít, ktorými sa žiadateľ podieľa na kultúrnej, osvetovej, výchovno-vzdelávacej, sociálnej, humanitnej alebo charitatívnej činnosti v meste.	0 až 10 bodov	

Hodnotiaci prideľuje každému kritériu body v rozmedzí 0 – 10 podľa predchádzajúceho odseku.
Automatizované vyhodnotenie projektov prebieha elektronickými prostriedkami. K celkovému počtu bodov pridelených podľa predchádzajúceho odseku sa pripočítajú body podľa odseku 5 § 7 VZN č. 41/2023.
Z výšky dotácie navrhnutej jednotlivými hodnotiacimi na konkrétny projekt sa vypočíta priemerná výška dotácie. Desatinné čísla sa vždy zaokrúhľujú nahor na najbližšie celé euro.
O schválení dotácie rozhoduje mestské zastupiteľstvo. Dotácie sa poskytujú na projekty, ktoré dosiahli najvyšší počet bodov v poradí, až do výšky celkových rozpočtovaných prostriedkov na dotácie v rozpočte Mesta na príslušný rok.
Zoznam podporených projektov bude zverejnený na webovej stránke Mesta www.dunstreda.sk.

V. Podpísanie zmluvy o poskytnutí dotácie. Podmienky a termíny financovania projektov

Príslušný odbor Mestského úradu, správca rozpočtovej kapitoly, z ktorej sa poskytuje dotácia, písomne oznámi žiadateľom výsledky schvaľovacieho procesu a vyhotoví zmluvy o poskytnutí dotácie s prijímateľmi dotácií.
Zmluvu musí prijímateľ dotácie podpísať do 30 dní od jej podpísania primátorom. V prípade, že zmluva v tejto lehote nebude podpísaná, dotácia sa prijímateľovi neposkytne.
Finančné prostriedky budú prijímateľovi vyplácané priebežne počas roka 2026 po uzatvorení zmluvy.
Prijímateľ dotácie je povinný počas prípravy a realizácie projektu informovať verejnosť o realizácii projektu a finančnej podpore mesta prostredníctvom uverejnenia príslušnej informácie. Podrobné informácie o spôsobe a obsahu tejto informácie budú uvedené v zmluve o poskytnutí dotácie.

VI. Čerpanie dotácie  

Prijímateľ dotácie je povinný využiť poskytnutú dotáciu v súlade so zmluvou o poskytnutí dotácie a v rámci rozpočtového obdobia, najneskôr do 31. decembra 2026 (vrátane).
Po podpísaní zmluvy o poskytnutí dotácie prijímateľom sú zmeny v projekte povolené iba vo výnimočných prípadoch.
Príslušný orgán mesta, ktorý dotáciu schvaľuje, môže na základe odôvodnenej písomnej žiadosti povoliť zmenu čerpania pôvodného rozpočtu, trvania projektu alebo účelu použitia dotácie.
O žiadosti o zmenu termínu projektu a/alebo miesta realizácie rozhoduje príslušná komisia Mestského zastupiteľstva. Každá žiadosť o zmenu musí byť doručená včas, aby ju bolo možné prerokovať pred skutočným termínom použitia finančných prostriedkov z dotácie.

Nevyčerpanú časť dotácie je prijímateľ povinný bezodkladne vrátiť na účet Mesta, najneskôr však v lehote stanovenej na vyúčtovanie.
Súčasne je prijímateľ povinný zaslať Mestu písomné oznámenie o vrátení nevyužitých finančných prostriedkov, ktoré musí byť doručené buď v listinnej forme, alebo elektronicky na e-mailovú adresu Mesta.

VII. Vyúčtovanie dotácie

Prijímateľ dotácie je povinný predložiť Mestskému úradu vyúčtovanie poskytnutej dotácie a vlastných zdrojov použitých na spolufinancovanie projektu na tlačive zverejnenom na webovej stránke Mesta určenom na tento účel, a to do 30 dní od ukončenia posledného podujatia projektu.
V prípade projektov realizovaných po 15. decembri 2026 je prijímateľ povinný predložiť vyúčtovanie najneskôr do 15. januára 2027.
V osobitných prípadoch je možné túto lehotu predĺžiť. Prijímateľ dotácie musí v takom prípade doručiť Mestskému úradu písomnú žiadosť o predĺženie termínu na vyúčtovanie, a to najneskôr 15 dní pred pôvodne stanoveným termínom predloženia vyúčtovania.

Vyúčtovanie musí obsahovať všetky náležitosti a doklady uvedené v § 9 VZN č. 41/2023.
V prípade, že prijímateľ dotácie poruší povinnosť použiť dotáciu na dohodnutý účel, je povinný vrátiť poskytnutú dotáciu Mestu v plnej výške do 30 dní od doručenia písomnej výzvy Mesta.
Mesto je oprávnené požadovať vrátenie dotácie aj v prípade nedodržania lehoty na predloženie vyúčtovania použitia dotácie.
Ak prijímateľ dotáciu riadne nevyúčtuje, nemôže mu byť v nasledujúcom kalendárnom roku poskytnutá žiadna ďalšia dotácia.

VIII. Záverečné ustanovenia

1. Túto Výzvu schválilo Mestské zastupiteľstvo mesta Dunajská Streda na svojom zasadnutí dňa 18.11.2025. Túto Výzvu môže meniť alebo zrušiť MsZ mesta Dunajská Streda.
2. Táto Výzva obsahuje nasledovné prílohy:
 Príloha č. 1. Rozvoj a podpora miestnych kultúrno-spoločenských aktivít, zachovanie kultúrneho dedičstva
Príloha č. 2. Rozvoj a podpora športu a telesnej kultúry
Príloha č. 3. Rozvoj a podpora výchovy a vzdelávania, podpora práce s deťmi a mládežou
Príloha č. 4. Rozvoj a podpora sociálnej, humanitnej a charitatívnej činnosti

V Dunajskej Strede, dňa 18.11.2025

 	 	     	 	   	 	 	 	 	 	JUDr. Zoltán Hájos 
                                                                         	   	             primátor mesta Dunajská Streda      

PRÍLOHA Č. 1 

Oblasť podpory: Rozvoj a podpora miestnych kultúrno-spoločenských aktivít,
zachovanie kultúrneho dedičstva

1. Oblasť podpory
- rozvoj kultúry, osvetovej činnosti a záujmovej umeleckej činnosti;
- správa a údržba kultúrnych pamiatok, pamiatkových území a pamätihodností mesta, zachovanie    kultúrneho dedičstva prostredníctvom opravy a údržby pamätihodností;
- zachovanie, rozvoj a ochrana prírodných a duchovných hodnôt;
- zachovanie, tvorba, rozvoj, ochrana a prezentácia kultúrnych, regionálnych hodnôt;
- uchovávanie kultúrneho dedičstva a tradícií regiónu;
- spoločensko-osvetové podujatia, zábavno-spoločenské  podujatia, pietne spomienky;
- nadregionálne podujatia, ktoré podporujú rozvoj kultúry;
- kultúrne  aktivity,  ktoré  pomáhajú  rozvíjať  tvorivosť  a morálny  rozvoj osobnosti;
- reprezentácia   kultúry   v zahraničí   na festivaloch, súťažiach a na oficiálnych podujatiach;
- prezentácia    živej    kultúry,    aktivity  kultúrno-osvetovej  činnosti    (festivaly,   umelecké prehliadky, divadelné  a  hudobné 	predstavenia,  koncerty,  premietanie filmov,  inscenácie, výstavy) a záujmovo-umelecká činnosť;
- publikačná  činnosť  na  podporu   kultúrneho   turizmu,  prezentáciu  kultúrneho dedičstva a propagáciu kultúrno-osvetovej činnosti mesta a regiónu;
- podpora kultúrnej reprezentácie mesta v zahraničí a kultúrnej cezhraničnej spolupráce;
- podujatia miestneho a regionálneho významu;
- podpora vzdelávacích aktivít pre deti, mládež a dospelých v oblasti kultúry.		

2. Oprávnené aktivity
- aktivity divadiel, umeleckých súborov a hudobných skupín z Mesta Dunajská Streda;
- profesionálne a neprofesionálne umenie;
- aktivity kultúrnych a cirkevných inštitúcií, múzeí a galérií;
- literárna činnosť: tvorba a preklad literatúry;
- literárne prehliadky, festivaly, súťaže;
- podpora knižníc;
- edičná činnosť týkajúca sa mesta Dunajská Streda – periodická, neperiodická tlač;
- elektronické médiá, vydávanie elektronických kníh, CD nosičov;
- divadelné festivaly, aktivity, tvorba a šírenie javiskového diela;
- hudobné festivaly, aktivity, tvorba a šírenie hudobného diela;
- tanečné festivaly, aktivity, tvorba a šírenie javiskového diela;
- výtvarné umenie: tvorba a realizácia výtvarných diel, výstavné a prezentačné aktivity;
- audiovizuálne umenie: festivaly, aktivity, tvorba a šírenie audiovizuálneho diela; 
- kultúra a kreatívny priemysel;
- kultúrne aktivity škôl;
- pamiatková starostlivosť;
- spoločensko-osvetová činnosť;
- výskum a prezentácia kultúrneho dedičstva a histórie mesta Dunajská Streda;
- záujmová činnosť a využívanie voľného času so zameraním na kultúru.

3. Oprávnené náklady
Náklady musia mať priamy súvis s účelom projektu.
Za  oprávnené  náklady  súvisiace  s realizáciou  projektov  sa  považujú  preukázané výdavky žiadateľov, medzi ktoré patria najmä:
Honoráre,   služby:   honoráre,   odmeny   za   vykonanie   práce  (práce   a  služby   vykonané na objednávku / faktúru, dohody, zmluvy, zmluvy o dielo, tlmočnícke služby a pod.);
Odmena účinkujúcim;
Prenájom priestorov na realizáciu projektu – interiér, exteriér, mobilné konštrukcie;
Prenájom technického zabezpečenia podujatia (ozvučovacia, osvetľovacia, premietacia technika, javisková scéna atď.);
Náhrady cestovného a prepravného (preprava účinkujúcich, realizátorov, techniky zabezpečená právnickou alebo fyzickou osobou, ktorá má na uvedenú činnosť živnostenské oprávnenie; v prípade zabezpečenia dopravy vlastnou dopravou cestovné náhrady do výšky určenej zákonom č. 283/2002 Z. z. o cestovných náhradách v znení neskorších predpisov);
Sústredenia a tábory; 
Ubytovanie účinkujúcich, organizátorov a pod.;
Stravné: občerstvenie, pohostenie pre účinkujúcich;
Polygrafické náklady súvisiace s výrobou periodických a neperiodických publikácií;
Propagačné materiály a publicita (bulletiny, pozvánky, plagáty, poštovné, kancelárske potreby a pod.);
Výroba zvukového a multimediálneho nosiča;
Materiálne zabezpečenie projektu a obstaranie hnuteľných vecí neinvestičného charakteru;
Odvedená daň, odvody do poistných fondov;
Úrazové poistenie.

4. Neoprávnené náklady
Dotáciu nie je možné použiť:
- na nákup tabakových výrobkov, alkoholických nápojov, omamných látok, zbraní a streliva;
- na refundáciu výdavkov uhradených v predchádzajúcich rokoch;
- na splácanie pôžičiek, úverov, úrokov z poskytnutých úverov a iných záväzkov žiadateľa (pokuty, penále a pod.);
- na obstaranie hnuteľných vecí, prác a služieb investičného charakteru, resp. vykonané technické zhodnotenie majetku;
- na odmeny pre organizátorov projektov.

PRÍLOHA Č. 2 

Oblasť podpory: Rozvoj a podpora športu a telesnej kultúry

1. Oblasť podpory
- výchova k telesnej kultúre a športu;
- podpora rozvoja telesnej kultúry a športu všetkých vekových kategórií;
- celoročná, príp. sezónna podpora športových organizácií resp. športovcov pôsobiacich na území mesta;
- podpora športovej reprezentácie mesta (jednotlivcov, športových družstiev, organizácií, atď.);
- podpora všetkých foriem pohybových aktivít, ktorých cieľom je preukázať alebo zvýšiť pohybovú zdatnosť rôznych skupín obyvateľstva, vrátane zdravotne postihnutých športovcov,
- podpora organizácie športových aktivít, súťaží, sústredení, vrátane aktivít pre zdravotne postihnutých športovcov;
- podpora organizácie a realizácie športových podujatí a iných aktivít miestneho, regionálneho, celoštátneho, alebo medzinárodného významu; 
- podpora skvalitnenia materiálno-technického vybavenia športových organizácií,;
- vytváranie podmienok pre aktívne športujúcich obyvateľov, predovšetkým detí, mládeže, seniorov a zdravotne znevýhodnených skupín obyvateľstva;
- podpora vhodných podmienok na vykonávanie rôznych druhov športu a voľnočasových aktivít ako turizmus, cykloturistika v súlade s ochranou životného prostredia a ochranou zdravia obyvateľov Mesta.

2. Oprávnené aktivity
- rozvoj a podpora individuálnych športov;
- rozvoj a podpora kolektívnych športov;
- organizácia športových podujatí;
- záujmová činnosť a využívanie voľného času so zameraním na šport a telesnú kultúru;
- účasť športového klubu na športovej súťaži organizovanej príslušnou športovou organizáciu Slovenskej republiky, resp. zahraničnou športovou organizáciu. 

3. Oprávnené náklady
Náklady musia mať priamy súvis s účelom projektu.
Za oprávnené náklady súvisiace s realizáciou projektov sa považujú preukázané výdavky žiadateľov, medzi ktoré patria najmä: 
Honoráre, služby: Honoráre, odmeny za vykonanie práce (práce a služby vykonané na objednávku / faktúru, dohody, zmluvy, zmluvy o dielo, tlmočnícke služby a pod.);
Odmena účastníkom, rozhodcom, delegátom;
Prenájom priestorov na realizáciu projektu – interiér, exteriér, mobilné konštrukcie, športové a iné objekty;
Prenájom zariadení, techniky, prenájom technického zabezpečenia podujatia (ozvučovacia, osvetľovacia, premietacia technika, atď.);
Náhrady cestovného a prepravného (preprava účastníkov, realizátorov, techniky zabezpečená právnickou alebo fyzickou osobou, ktorá má na uvedenú činnosť živnostenské oprávnenie; v prípade zabezpečenia dopravy vlastnou dopravou cestovné náhrady do výšky určenej zákonom č. 283/2002 Z. z. o cestovných náhradách v znení neskorších predpisov);
Tréningový proces, sústredenia, výcvikové tábory a prípravné stretnutia; 
Funkčné vyšetrenie, lekárske vyšetrenie, diagnostika, regenerácia a rehabilitácia;
Ubytovanie účastníkov, rozhodcov, organizátorov a pod.;
Stravné: Občerstvenie, pohostenie pre účastníkov;
Vecné ceny, diplomy, poháre, finančné a materiálne odmeny  pre športovcov;
Polygrafické náklady súvisiace s výrobou periodických a neperiodických publikácií;
Propagačné materiály a publicita (bulletiny, pozvánky, plagáty, poštovné, kancelárske potreby a pod.);
Poplatky (za organizovanie podujatia, za účasť na súťažiach a podujatiach, poštovné, bankové a i.);
Výroba zvukového a multimediálneho nosiča;
Materiálne zabezpečenie projektu a obstaranie hnuteľných vecí neinvestičného charakteru;
Zdravotná a strážna služba a iné služby;
Odvedená daň, odvody do poistných fondov;
Zdravotné poistenie.

4. Neoprávnené náklady
Dotáciu nie je možné použiť:
- na nákup tabakových výrobkov, alkoholických nápojov, omamných látok, zbraní a streliva;
- na refundáciu výdavkov uhradených v predchádzajúcich rokoch;
- na splácanie pôžičiek, úverov, úrokov z poskytnutých úverov a iných záväzkov žiadateľa (pokuty, penále a pod.);
- na obstaranie hnuteľných vecí, prác a služieb investičného charakteru, resp. vykonané technické zhodnotenie majetku;
- na odmeny pre organizátorov projektov.

PRÍLOHA Č. 3 

Oblasť podpory: Rozvoj a podpora výchovy a vzdelávania, 
podpora práce s deťmi a mládežou

1. Oblasť podpory
- tvorba, rozvoj, ochrana, obnova a prezentácia duchovných a kultúrnych hodnôt;
- ochrana ľudských práv a základných slobôd;
- ochrana práv detí a mládeže;
- vzdelávanie, výchova detí a mládeže;
- výskum, vývoj, vedecko-technické služby a informačné služby;
- projekty zamerané na ochranu životného prostredia a ochrana zdravia obyvateľov Mesta;
- tvorba, rozvoj, ochrana, obnova a prezentácia prírodných hodnôt;
- podpora a ochrana zdravia; 
- vzdelávanie v oblasti kultúrnej identity, podpora rozvoja kultúry, osvetovej činnosti a záujmovej umeleckej činnosti.

2. Oprávnené aktivity
- projekty zamerané na skvalitňovanie výchovy a vzdelávania;
- voľnočasové a mimoškolské aktivity detí a mládeže;
- inovačné metódy v práci s deťmi a mládežou;
- aktivity v oblasti lokálnej a regionálnej výchovy detí a mládeže;
- vzdelávacie aktivity v oblasti vedy a výskumu;
- vzdelávanie v oblasti filantropie;
- vzdelávacie aktivity v oblasti prevencie závislosti, pred násilím a kriminalitou a iných sociálno-patologických javov;
- organizovanie kongresov, konferencií, seminárov a vzdelávacích podujatí v meste Dunajská Streda;
- výmenné programy, vzdelávacie pobyty;
- vzdelávacie podujatia, vedomostné a umelecké súťaže pre deti a mládež.

3. Oprávnené náklady
Náklady musia mať priamy súvis s účelom projektu.
Za oprávnené náklady súvisiace s realizáciou projektov sa považujú preukázané výdavky žiadateľov, medzi ktoré patria najmä:
Honoráre, služby: honoráre, odmeny za vykonanie práce (práce a služby vykonané na objednávku / faktúru, dohody, zmluvy, zmluvy o dielo, tlmočnícke služby a pod.);
Odmena účinkujúcim, prednášateľom;
Prenájom priestorov na realizáciu projektu – interiér, exteriér, mobilné konštrukcie;
Prenájom technického zabezpečenia podujatia (ozvučovacia, osvetľovacia, premietacia technika, javisková scéna atď.);
Náhrady cestovného a prepravného (preprava účinkujúcich, lektorov, prednášajúcich, techniky zabezpečená právnickou alebo fyzickou osobou, ktorá má na uvedenú činnosť živnostenské oprávnenie; v prípade zabezpečenia dopravy vlastnou dopravou cestovné náhrady do výšky určenej zákonom č. 283/2002 Z. z. o cestovných náhradách v znení neskorších predpisov);
Ubytovanie účinkujúcich, hostí, organizátorov a pod.;
Stravné, občerstvenie;
Polygrafické náklady súvisiace s výrobou periodických a neperiodických publikácií;
Propagačné materiály a publicita (bulletiny, pozvánky, plagáty, poštovné, kancelárske potreby a pod.);
Výroba zvukového a multimediálneho nosiča;
Materiálne zabezpečenie projektu a obstaranie hnuteľných vecí neinvestičného charakteru;
Odvedená daň, odvody do poistných fondov;
Úrazové poistenie.

4. Neoprávnené náklady
Dotáciu nie je možné použiť:
- na nákup tabakových výrobkov, alkoholických nápojov, omamných látok, zbraní a streliva;
- na refundáciu výdavkov uhradených v predchádzajúcich rokoch;
- na splácanie pôžičiek, úverov, úrokov z poskytnutých úverov a iných záväzkov žiadateľa (pokuty, penále a pod.);
- na obstaranie hnuteľných vecí, prác a služieb investičného charakteru, resp. vykonané technické zhodnotenie majetku;
- na odmeny pre organizátorov projektov.

PRÍLOHA Č. 4 

Oblasť podpory: Rozvoj a podpora sociálnej, humanitnej a charitatívnej činnosti

1. Oblasť podpory
- Zdravotná starostlivosť;
- Sociálna pomoc, charitatívna činnosť a humanitárna starostlivosť;
- Ochrana ľudských práv a základných slobôd;
- Tvorba a ochrana životného prostredia a ochrana zdravia obyvateľov Mesta;
- Rozvoj sociálnych služieb;
- Plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou.

2. Oprávnené aktivity 
-Programy a aktivity zamerané na humanitárnu a charitatívnu činnosť;
-Programy a aktivity na vytváranie podmienok pre zdravé rodinné zázemie;
-Programy a aktivity zamerané na zdravotne postihnuté osoby;
-Programy a aktivity zamerané na podporu osôb ohrozených sociálnym vylúčením;
-Programy a aktivity zamerané na podporu zvyšovania životných šancí obyvateľov mesta;
-Programy a aktivity zamerané na seniorov a iné znevýhodnené skupiny obyvateľov Mesta;
-Programy a aktivity zamerané na zlepšenie životných podmienok, sociálneho kapitálu sociálne znevýhodnených obyvateľov mesta;
-Programy a aktivity zamerané na ochranu verejného zdravia a prevencie chorôb;
-Programy a aktivity v oblasti darovania krvi a  prvej pomoci;
-Programy a aktivity v oblasti sociálnej rehabilitácie;
-Programy a aktivity zamerané na zvyšovanie zdravotného povedomia obyvateľov mesta.

3. Oprávnené náklady
Náklady musia mať priamy súvis s účelom projektu.
Za oprávnené náklady súvisiace s realizáciou projektov sa považujú preukázané výdavky žiadateľov, medzi ktoré patria najmä:
Honoráre, služby: honoráre, odmeny za vykonanie práce (práce a služby vykonané na objednávku / faktúru, dohody, zmluvy, zmluvy o dielo, tlmočnícke služby a pod.);
Odmena účinkujúcim;
Prenájom priestorov na realizáciu projektu – interiér, exteriér, mobilné konštrukcie;
Prenájom technického zabezpečenia podujatia (ozvučovacia, osvetľovacia, premietacia technika, atď.);
Náhrady cestovného a prepravného (preprava účinkujúcich, účastníkov, prednášajúcich, techniky zabezpečená právnickou alebo fyzickou osobou, ktorá má na uvedenú činnosť živnostenské oprávnenie; v prípade zabezpečenia dopravy vlastnou dopravou cestovné náhrady do výšky určenej zákonom č. 283/2002 Z. z. o cestovných náhradách v znení neskorších predpisov);
Regenerácia a rehabilitácia;
Ubytovanie účinkujúcich, organizátorov a pod.; výdavky spojené so službou liečebné procedúry;
Stravné: občerstvenie, pohostenie pre účinkujúcich;
Polygrafické náklady súvisiace s výrobou periodických a neperiodických publikácií;
Propagačné materiály a publicita (bulletiny, pozvánky, plagáty, poštovné, kancelárske potreby a pod.);
Výroba zvukového a multimediálneho nosiča;
Materiálne zabezpečenie projektu a obstaranie hnuteľných vecí neinvestičného charakteru (kancelárske potreby, plakety, diplomy, vecné dary);
Odvedená daň, odvody do poistných fondov;
Úrazové poistenie.

4. Neoprávnené náklady
Dotáciu nie je možné použiť:
- na nákup tabakových výrobkov, alkoholických nápojov, omamných látok, zbraní a streliva;
- na refundáciu výdavkov uhradených v predchádzajúcich rokoch;
- na splácanie pôžičiek, úverov, úrokov z poskytnutých úverov a iných záväzkov žiadateľa (pokuty, penále a pod.);
- na obstaranie hnuteľných vecí, prác a služieb investičného charakteru, resp. vykonané technické zhodnotenie majetku;
- na odmeny pre organizátorov projektov.